CELEX: 32017R0488
Language: hr
Date: 2017-03-21 00:00:00
Title: Uredba Vijeća (EU) 2017/488 od 21. ožujka 2017. o izmjeni Uredbe (EU) 2016/44 o mjerama ograničavanja s obzirom na stanje u Libiji

22.3.2017   
            
            
               HR
            
            
               Službeni list Europske unije
            
            
               L 76/1
            
         UREDBA VIJEĆA (EU) 2017/488
   od 21. ožujka 2017.
   o izmjeni Uredbe (EU) 2016/44 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Vijeće je 18. siječnja 2016. donijelo Uredbu (EU) 2016/44 (1), kojom je radi jasnoće pročišćena Uredba Vijeća (EU) br. 204/2011 (2).
            
         
               (2)
            
            
               Člankom 16. Uredbe (EU) br. 204/2011 Vijeću su dodijeljene ovlasti za izmjenu Priloga VI. toj uredbi nakon odluke Vijeća sigurnosti Ujedinjenih naroda ili Odbora za sankcije. Međutim, takva dodjela nije bila uključena u Uredbu (EU) 2016/44.
            
         
               (3)
            
            
               Uredbu (EU) 2016/44 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Članak 21. Uredbe (EU) 2016/44 zamjenjuje se sljedećim:
   
      „Članak 21.
      1.   Ako Vijeće sigurnosti ili Odbor za sankcije na popis uvrsti fizičku ili pravnu osobu, subjekt ili tijelo, Vijeće tu fizičku ili pravnu osobu, subjekt ili tijelo uvrštava u Prilog II. ili Prilog VI.
      2.   Ako Vijeće odluči da fizička ili pravna osoba, subjekt ili tijelo podliježe mjerama iz članka 6. stavka 2., ono u skladu s tim mijenja Prilog III.
      3.   Vijeće svoju odluku, uključujući razloge za uvrštavanje na popis, priopćuje fizičkoj ili pravnoj osobi, subjektu ili tijelu iz stavaka 1. i 2., bilo izravno, ako je adresa poznata, ili objavom službene obavijesti, i tako toj fizičkoj ili pravnoj osobi, subjektu ili tijelu daje mogućnost da se očituje.
      4.   Ako se podnese očitovanje ili predoče važni novi dokazi, Vijeće preispituje svoju odluku i u skladu s tim obavješćuje fizičku ili pravnu osobu, subjekt ili tijelo iz stavaka 1. i 2.
      5.   Ako Vijeće sigurnosti ili Odbor za sankcije odluči s popisa brisati fizičku ili pravnu osobu, subjekt ili tijelo ili izmijeniti podatke za utvrđivanje identiteta uvrštene fizičke ili pravne osobe, subjekta ili tijela, Vijeće u skladu s tim mijenja Prilog II. ili Prilog VI.
      6.   Popis u Prilogu III. preispituje se u pravilnim razmacima, a najmanje svakih 12 mjeseci.”.
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2017.
      
         
            Za Vijeće
         
         
            Predsjednik
         
         E. SCICLUNA
      
   
   
      (1)  Uredba Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (SL L 12, 19.1.2016., str. 1.).
   
      (2)  Uredba Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL L 58, 3.3.2011., str. 1.).